
Ruske pyśmo znesena w Rosji. 


Paru lit tomu rosyjski bolszewicki władze 
wprowadiły nowu pisowniu rosyjsku. Zne- 
sły twerdyj znak, na „je“ wprowadiły jeden 
znak w misce dawnych dwoch, na „i* miah- 
ke jest także łem jeden znak, tak, że tera 
piszut: „krakowskyj* a nie „krakowskij* no 
i jeszcze inszy nowosty. zadla uproszczenia 
pisowni rosyjskoj. Było to nedewno, a tera 
bolszewiky pos.ły jeszcz dali. Oto komi- 
sar (niby minister) narodnioj oświty Łuna- 
czarskyj zaprowadyu nowy zminy, jeszcze 
wekszi ôd tych skromnych poprednich. 
Chodit tu ne minij i ne we.e jak o  skaso- 
wanie ruskoj pisowni, ruskoj azbuky - abe- 
cadła. 

Ruske pyśmo mabyty jeszcze używane 
do nowohn roku, a ôd nowoho rcku bude 
wprowadżene pyśmo polske. 

Od najbłyższoho zatym nowoho roku w 
Rosji zczazat ruske pyśmo. Rosja kotra by- 
ła zawsze ostojom toho pyśma, hde wsi 
knyżky i nowiny były pysani ruskym piśmom 
budut ony tera zaboroneny, a wprowadże- 
ne w ich misce gazety i knyżky i wszytky 
uriedowy napysy polskom azbukom. 


Dotychczas rosyjski emigranty preważni try- 
majut sa staroj pisowni rosyjskoj z twer- 
dym znakom. Ałe już duże i ony pryniały 
bolszewicku prawopyś. Otóż wychodiati ia- 
ky i taky gazety. No a szto bude z no- 
wym rokom? Czy także cześć Rosjan na 
«m gracji (poza Rosjom) bude także pysaty 
polskym abecadłom? Jak sia to stane, to 
ruskyj rarcd zbliżyt sia do polskoho tym 
wece a w Polsce to połuczat 'sia ony ra- 
zom w jeden narod sławiańskyj. 


Polsku pisowniu chtiły wprowadity daw- 
nijsze w Austrji pred 60 litamy, ałe operły sia 
tomu Rusnaky. Tak w czasi wojny biskup 
Chomvszyn w Stanisławowi  wprowadyu 
polski świata chtiw prowadity polske py- 
śmo, ałe znowu s'a to ne udało. Aż wresz- 
ti tera samy Rosjane to robiat, a za nyma 
pojdut wsi. „Łemko, już tera pysanyj pol- 
skym pisimom ne zminyt sia i bude per- 
szom nowinom (gazetom), kotra zamist ru- 
skych używat polskych bukw, a to z toj 
pryczyny. że mało kto na Łemkówszczyni 
zna ruske pyśmo. a wsi czytajut i znajut py- 
śmo polske. 


POKYDAJUT CERKWU. 


Ne łem na „Mazurach“ jak to sia gwaryt 
ałe i w Galicji lude ruskoj wiry jakoś ne 
barz trymajut sia jej U nas pryczynom po- 
kydewania breckoho obriadku jest polityka 
władz duchownych z Premyśla, kotry za- 
mist stworyty nam osóbne biskupstwo łem- 
kówske, hdeby my samy riadyły i wycho- 
wowały łemkówskych ksiondzów, nasyłajut 
nan Ukrainczyków z Galicji, kotry majut 
nas prerobity na swoje kopyto. Poneważ 
toty ksiondzy dbajut ne za naszu narod- 
ność a zs ukraińsku polityku, to i narod bu- 
ryt sia za to i żeby uwólnyty sia ôd ukra- 
ińskych ksiondzów, prechodyt na prawo- 
sławie. 


Ale ne łem dije sia to u nas.l w tur- 


czańskim powiti szyryt sia prawosławie prez 
ukraińskych polityków i w doiińskim A te- 
ra stała sia nowa ricz. Tota ukraińska; po- 
lityka zrobyła, że sami ukraińczyky poky- 
dajut hrecko— katolicku cerkwu, bez żad- 
noho zastanowłenia. 

Oto w Kołomyiszczyni szyryt sia luterska 
wira, a biskupom luterskym dla Rusnaków 
jest byłyj radykalnyj agitator. Szyryt sia 
także baptyzm, i sztunda. 

W seli Werbówciach pôd Husiatynom 
mała powstaty osóbna parafja hrecko - ka- 
tołicka Ałe Werbówczane ne chtiły daty 
ani grosza na jej utworenie, bo wydiły, że 
to łem biskup chce ju utworyty to i gwa- 
ryły, ażeby sam biskut daw peniazy. Na to 

biskup Chomyszyn wód>brau 32 morgów 
gruntu cerkownoho. jaki pryznaczyu dla 
nowoji parafii. W ódpowidi na to Wer- 
bówczane (oprócz polskoj dróbnoj szlachty) 

wystupyły z cerkwy a prystupyły do luter- 
skoho kościoła. 

Jakoś ne dobri dije sia w  hrecko - kat. 
cerkwi ! 


NEWYNNI P 


W Meklenburgji, kraju nimeckim powisył 
sud newynni człoweka, robótnika ]akubow- 
skoho za zabćj two swoho syna. Tak po 
wiw sud na pódsławi zeznań świdków, a 
krewnych Jakubowskoho i wyrok wvkonau. 


Sud był neubłahanyj. Prokurator chodyu 
sam do r'adytela toho kraju prosyty, żeby 
ne uwzladnyu prośby”o ułaskawenie, jaku 


wnuis oborońca skazanoho. Taksamo tot pro- 
kurator ne pozwołiu nawet bidakowi zoba- 
czyty swojeju druhoj dytyny, łem hon'u 
wsich, żeby pryspiszyty wykonanie wyroku 
smerty. 

Panu prokuratorowi było spiszni powisyty 
człoweka newynnoho, bo to był Polak, a 
szto tam Nimciam zełeżyt na Polakach. 

Ał: oborońca Jakubowskoho po jeho 
smerty wn'us prośbu o wznowłenie procesu 


OWISZENYJ. 


bo okazało sia, że Jak. był newynen. Na 
nowij rozprawi wyszło na jaw, że to świ- 
dok Nogens zabyu syna  Jakubowskoho a 
zwałyu wynu na nebóżczyka Na  pódstawi 
słów mordercy sud powisyu Bohu ducha 
wynnoho c'łoweka I wtedy pokazało sia że 
ne łem świdky doprowadyły do sme ty, - 
ałe wynen sam prokurator Miler i wón po- 


‘winen za-naduzytie włady byty sam powi- 


szenyj. On nawet sam predstawlau prawdi- 
womu ubijcy, że ôn ne jest wynen, pó*szto 
pryznaje sia do toho czynu No i Nogens 
cofnuł pryznanie do czynu. 

Tak to  lubiat Nimci Słowian i na- 
wet niet u nich sprawedłiwosty, jak roz- 
chodit sia o Słowian. A tylo naszych Łem- 
ków ide na robotu do Prusa i tam ich tra- 
ktujut jak chud bu. 


Guda u Teresy Najman, 


Jeszcze Cerkow ne powiła swoho słowa w 
sprawi cudownych zdareń w seli Konersrajt 
w Nimciach i ne możemy nazywati tych zja- 
wisk cudamy. Ałe riczy jaky sia tam dijut 
sut newytłotaczeny zwyczajnym rozumom. 

Teresa Neuman była najstarsza z 10 rha 
dityj bidnoho krawcia tamtejszoho, ma tera 
22 lit. Już w szkoli okazywała welku po- 
bożnóść i nabożeństwo do lisusa Chrysta 
rozpiatoho na chreśti. A jak „tylko ktoś 
gwarywoo muci Pańskij, zaraz jij spływały 
słzy po twary Po szkoli Teresa poszła na 
służbu w 14-tym roci. 

Pódczas pożaru nosiła wodu i stratiła 
wtody zdorowie. Dóstała paralusz z konwul- 
sjamy, a nedouho ątratiła wzrok, słuch i mo- 


wu, a nadto ne mohła jisty bo dostała w 
horli wrzody. Terpliwi znosiła swoju choro- 
bu i mała welke nabożeństwo do św. Tere- 
sy. Właśni w deń uznanisśv. Teresy w Ry- 
mi w 1923 r. 29 kwitnia za błahosłowenu 
nahli Teresa Najman wódzyskała wzrok po 
kilkoch litach ślipoty, a w sam deń 17 ma- 
ja'1925 to jest w deń uznania za światu 
Ódzyskała całkom zdorowie. 

Z poczatkom Postu 1926-roci mała Tere- 
sa widzenie Spasytela pry czym utworyła 
sia jij rana krowawa ponad sercem i płynu- 
ła z neji krow. W welky Piatok taki samy 
rany potworyły sia samy zo sebe na rukach 
i nohach. Rany po 14 dniach zasklipyły sia 
znowu samy. 

DROBNY WISTY. 


Zbezczeszczenie procesji. 


Wi Lwowi prytrafiła sia welka bójka z 
pryczyny neuszanowania procesji prez żyd- 
ków. Oto jak uroczysta procesja prechodiła 
ułycom z wókon żydówskoj gimnazji dały 
sia czuty hałasy i kryky. To paru żydówok 
kryczało z hłupoty i zaczało śpiwaty ułyczny 
weseły pisni, 

Na to powstau kryk z procesji, a we- 
czer studenty uriadyły napad na żydówsky 
redakcji gazet i skłepy. Do póznoj noczy 
welky lłum narodu chodiu po ułyciach i ro- 


byu demonstracji. Wszade poniszczeno i po- | 


rozbiwano maszyny, a nawet w jednij bóż- 
nici wybiły wszytky szyby. 

Policja zaraz aresztowała kilkoch moło- 
dych studentów, a jak dyrektor policji ne 
chiw wypustyty ich, wtedy wsi uczni z u- 
n'wersytetu zastrajkowały. W areszti uczni 
ne chtiły braty pożywenia, bo prynosyły im 
z mista pani Ą h 

Kilkoch studentów zatrymały w areszti a 
reszta okoł 20 ch oskarżgł sud za gwałt 
i zaburenia. Na razi naról uspokoił sia, a 
demonstracji preciw żydam utychły. 


Mała rewolucja w Prusach. 


W misti Berlini i inszych mistach wy- 
buchła 1-ho maja welka strilanyna. Socja- 
listi komunisty uriadyły mimo zakazu po- 
licji pochody robótniczy. W wyniku toho 
ne posłuchu zaczała sia strilanyna pomedży 
policjom a robótnykamy. Najwece horeczy 
walky były w misti Berlini. Tam toczyła sia 
wojna regularna na karabiny maszynowy i z 
użytiem tanków i drotów kolczatych. 

Try dni trwała walka, a pało kilkadesiat 
trupów i kllka sotok rannych. Taksamo za- 
bity i ranny były w Hamburgu, ałe 
nihde komunistam ne udało sia zapanowati. 
Pak rżond nimeckyj rozwiazau organizacji 
komunistyczny i poaresztowau duże robôt- 
ników. 

Hradobitie na Łemkach 


Silna buria hradowa nawidiła Małopolsku, 
Za redakcju odpowidat Stefan Koss 

a najweoe powit sanockyj i brezówskyj na 
Łemkówszczyni. 


W pow. Sanockym oberwala sia chmara 
hradowa nad gminļamy Dobra  rustykalna, 
Dobra Szlachcka i Łoziny. Prez puhcdiny 
padau hrad welkosty małych bryłok  łedo- 
wych. Wszytko było pokryte jakby biłom 
płachtom Zasiwy całkom znyszczzny, a jak 
Lrad pak ztajiu, powstała z neho woda 
potworyły sia potoky, a woda wderła sia 
do chat. 


W pow. brezówskym obyrwała sia chma 
ra nad mistom Brezowom i Jasienicom, nad- 
to nad szystoma pobłizkymy sełamy. Wyli- 
ły riky Stopui ia i Rokytna. W cezasi buri 
udaryu hróm w kościoł w Humniskach i 
paru kobt zostało prytym tisżko poraże- 
nych. 

Taksamo buria znyszczyła inszy powity, 


jak tavsii, lde uterpiły sela Hujcza i San- 
kowliczy. Tam hrad znyszczyu 1300 mor- 
gôw ozîmîny. W Wojewôdz'wi Keleckym 


w pow, Włoszczówskym straszna buria 
zniszczyła majetok parusot gazdôw. Zhoriło 
kilkanajciat chyż a także paru osób stratiło 
żytie. 

Zaburenia w Bafiatyczach 


Wi Lwowi Ódbył sia proces prez kilka- 
naciat dni za zaburenia w seli Batityczach 
żołkówskoho powitu. Na tamtejszm  fólwar- 
ku powstało neporozuminie zadla płatni za 
roboty. Na to robótniky zastrajkowały, ałe 
rżonca pryniau nowych robótkików. Wtody 
dawny robótiky spryczyniły zaburenia i bój- 
ky. W to wmiszała sia żandarmerja, ałe 
strajkujuczy zaczały kydaty kaminiamy na 
żandarów, kotry użyły broni i zastriłyły kil- 
koch chłopów a kilkadesiat zraniły. 

andary aresztowały agitatoró w, pak ôd- 
był sia proces i na rozprawi 24 maja zapau 
wyrok, w kotrym sud ukarau 41 chłopów 


na wiazniciu ôd 6 misiców do 1 roku 
Reszta uwó!neno. 
Ne łem że chłopy za namowu agitato- 


rów nic ne zyskały, ałe jeszcze stratiły za- 
róbok i dóstały s'a do aresztu. 

Drukarnia Kresowa w Krakowi. 


